Előterjesztés munkaanyaga a Képviselő-testület

2017. május 30-i ülésére

8. Napirendi pont: **Tájékoztatás az** **Iskola tervezett bővítéséről és tetőfelújításáról**

Délegyháza Község Önkormányzatát Dr. Pálos Annamária a Klebersberg Intézményfenntartó Központ Szigetszentmiklósi Tankerületének igazgatója tájékoztatta, hogy lehetőség van megközelítőleg 60 millió forintos összköltséggel járó bővítésre az Általános Iskolában, melyről a képviselő-testület a május 9-i ülésén határozatot hozott. Polgármester úr elmondta a tankerületi igazgató asszonynak, hogy a községükben kimutatható gyermek létszám növekedés (tanuló) miatt legalább 3 tanterem és 1 csoportszoba kialakítása szükséges, valamint az előzetes bejárás alapján az iskola régi épületrészén a teljes tetőszerkezetét cserélni kell, mert balesetveszélyes. A tankerület igazgató asszony támogatja a bővítést, azonban ekkora méretű beruházásra ez az összeg nem elegendő és elmondta, hogy a hiányzó részre az Önkormányzatnak pályázni kell a KLIK-kel az illetékes szervnél, ehhez készíteni kell, egy tanulmányt melyben bemutatásra kerül a gyermeklétszám növekedés, az iskola jelenleg állapota és befogadóképessége.

A balesetveszélyes tető (a régi épületen lévő) felújítási költségeit az Önkormányzat magára vállalta, amely az előzetes becslések alapján bruttó 50 millió forint, a kivitelezőt közbeszerzési eljárás keretében választják ki. A tankerületi igazgató asszony pedig eljár a bővítés megvalósulása érdekében és tájékoztatja Önkormányzatunkat az eljárás menetéről.

Az energetikai korszerűsítés az előzetes terveknek megfelelően a június 19-ei héten megkezdődik.

Összeállította: Beke Vanda ügykezelő-pályázatkoordinátor

Előterjesztéssé nyilvánítva: 2017. május 29.